ועדת הפנים ואיכות הסביבה, כנסת 18, פרוטוקול מספר 544, 2012-05-15 11:00

אמנון כהן: בוקר טוב, אני פותח את ישיבת ועדת הכלכלה.

אמנון כהן: על סדר היום: סגירת בית העלמין בצור שלום.

אמנון כהן: כבוד השר ביקש שנעשה דיון ונקבל החלטה.

אמנון כהן: מה קרה בצור שלום?

אמנון כהן: מי נותן תשובות?

יאיר עוז: אני יועץ לשר לשירותי דת.

אמנון כהן: בבקשה אדוני, מה הבקשה הזאת?

יאיר עוז: תודה רבה על הדיון.

יאיר עוז: בהתאם לסעיף 14א(ז) לחוק שירותי הדת היהודיים, השר, בהתייעצות עם המוסד לביטוח לאומי ולאחר שהמועצה הדתית הגישה בקשה החליט כי נתן להכריז על בת העלמין הזה כבית עלמין סגור לאחר שמבדיקות בשטח עולה שבית העלמין ניצל ב-99% את מלאי הקברים שלו.

יאיר עוז: ניצול הוא בין במכירה ובין בתפוסה.

אמנון כהן: מי בדק את זה?

יאיר עוז: כבר ב-2005 נחתם הסכם בין הביטוח הלאומי למועצה הדתית שהגדיר את בית העלמין הזה כסגור.

יאיר עוז: אני לא יודע מאיזה סיבות מ-2005 ועד היום זה לא הגיע - - -

אמנון כהן: מאז לא קברו?

יאיר עוז: קברו מעט, רק מי שרכש.

יאיר עוז: רק מי שרכש נקבר.

יאיר עוז: נכנס יושב ראש מועצה דתית חדש וביקש להסדיר את העניין.

יאיר עוז: ייאמר לזכותו של מנהל אגף קבורה, בהתאם לדוח מבקר המדינה, הסדיר את הנושא שקשור לתקנות לסגירת בית העלמין בכללים ובמדיניות, יחד עם הלשכה המשפטית.

יאיר עוז: הוגשה בקשה למשרד לסגירת בית העלמין.

יאיר עוז: המשרד ירד לשטח ובדק.

אמנון כהן: מי בדק?

יאיר עוז: נציגים של המשרד, מר יהודה אסף.

אמנון כהן: מי זה יהודה?

יאיר עוז: הוא לא נמצא פה.

אמנון כהן: אני רוצה לשאול אותו שאלות.

משה דגן: אני מנהל האגף.

אמנון כהן: אתה תענה על כל השאלות?

משה דגן: כן, על כל שאלה.

יאיר עוז: יצאו לשטח, בדקו, ספרו את מלאי הקברים הקיים.

יאיר עוז: נמצא שבאמת נשאר רק אותו אחוז מדובר.

יאיר עוז: הלשכה המשפטית עשתה את הבדיקות ש היא צריכה לעשות והם המליצו לשר להכריז על בית העלמין כסגור ולכן אנחנו נמצאים פה היום.

אמנון כהן: אני מכיר בתי עלמין שנסגרו לפני 30 שנה והם עדיין פעילים ומוכרים שם.

אמנון כהן: לפני 30 שנה הוכרז כסגור.

אמנון כהן: 99% מוצה, כפי שאתה אומר, ועד היום עדיין מוכרים.

יאיר עוז: אנחנו מכירים את הבעיה והיא מטופלת במשרד.

יאיר עוז: יש תלונות שמגיעות למשרד.

אמנון כהן: אני רוצה לדעת איך מקבלים החלטה.

אמנון כהן: לכן אמרתי שאני בודק.

אמנון כהן: אם לפני 30 שנה סגרו ועדיין מוכרים – אתה אומר שיש אנשים שקנו בחייהם, זה הגיוני.

אמנון כהן: אבל מוכרים?

אמנון כהן: כמה זה 1%?

יאיר עוז: זאת שאלה שבזמנו העלה מבקר המדינה בדוח.

יאיר עוז: השאלה מצוינת.

יאיר עוז: לכן בטפסים שהכינה היחידה המקצועית יחד עם הלשכה המשפטית, המועצה הדתית מתחייבת שלא לקבור מעבר למספר הנפטרים שייקבע בהחלטת הסגירה.

יאיר עוז: זאת אומרת, אם נשאר היום למועצה הדתית קרית ים 92 קברים, בהתאם לספירה של המשרד, היא לא תוכל למכור יותר מאותם 92 קברים.

אמנון כהן: ואם היא תקבור?

יאיר עוז: אם היא תקבור, היא תצטרך להחזיר את הכסף או לעמוד בכל דרישה אחרת שהמשרד ידרוש.

אמנון כהן: אני רוצה לראות מפה.

יאיר עוז: המפה צורפה לבקשה.

יאיר עוז: אין לכם מפה?

אמנון כהן: אין לי כלום.

אמנון כהן: אני רוצה לשאול שאלות.

אמנון כהן: כמה מקומות קבורה יש שם?

יאיר עוז: נכון ליום הבקשה, קבורים 9,563.

אמנון כהן: מה זה שמורים?

אמנון כהן: זה כאלה שנקנו?

יאיר עוז: שמורים זה קנויים.

יאיר עוז: פנויים זה מה שנשאר.

יאיר עוז: בכל בית עלמין יהודי חייבת להיות חלקת מסופקים, אז ספקות מתייחס למספר הזה.

אמנון כהן: המפה הזאת שאתה רוצה להראות לי זאת התכנית קיימת.

יאיר עוז: כן.

אמנון כהן: נשארו שם 62 פנויים.

אמנון כהן: מאיפה לי לדעת ומי יבדוק שמחר לא יקצרו שם איזה שביל ויעשו עוד שורה של קברים?

אמנון כהן: יגידו: אנחנו רוצים לתחזק את בית העלמין.

אמנון כהן: אנחנו רואים את זה בבתי עלמין שכבר נכנסו לסטאטוס של בתי עלמין סגורים.

אמנון כהן: פתאום אתה רואה חלקת כהנים שפתאום סוגרים את השביל שם, עושים עוד שתי שורות.

אמנון כהן: במצב הזה המשפחה לא יכולה לגשת.

אמנון כהן: מי בודק?

אמנון כהן: מי בוחן?

אמנון כהן: אין דין ואין דיין, כל אחד הישר בעיניו יעשה.

אמנון כהן: יש מצוקה אמיתית בקרקעות, מצוקה אמיתית בקבורה.

אמנון כהן: לא פעם אנשים רוצים להיקבר במקום שיקיריהם קבורים שם, הוריהם, אחיהם ואז הם מוכנים לשלם כל מחיר.

אמנון כהן: יש פה גם עניין כלכלי.

אמנון כהן: יש לי תחושה שאני אאשר היום ועוד שנה שנתיים אני אבוא לשם ואראה מפה אחרת לגמרי או שהמציאות תראה משהו אחר לגמרי ואף אחד לא עושה כלום.

אמנון כהן: תראה לי בית עלמין אחד שלא עמד בתנאים ואתם עשיתם א', ב', ג', ד.

אמנון כהן: יש דבר כזה?

אמנון כהן: מכל כל בתי העלמין תראה לי אחד.

יאיר עוז: ראשון ראשון ואחרון אחרון.

יאיר עוז: קודם כל, יש מפה.

יאיר עוז: המפה מסמנת את השבילים ואת הקברים.

אמנון כהן: אני יכול לראות אותה, בבקשה?

יאיר עוז: בבקשה.

יאיר עוז: הירוק זה השבילים והקברים מסומנים.

יאיר עוז: במסגרת אותן תקנות שהתקינו במשרד, אותו נוהל שהתקינו במשרד והבדיקה שנערכה על-ידי הלשכה המשפטית, באמת החתימו אותם על התחייבות שלא תהיה שום גריעה מהשבילים.

יאיר עוז: בנוסף לזה אתם תראו שיש שביל אחד שהוא מאוד רחב.

יאיר עוז: ביקשנו הבהרה לגביו.

יאיר עוז: המועצה הדתית הבהיר במכתב, שגם כן צורף, שמדובר על שביל שמיועד לנפטרים.

יאיר עוז: קחו בחשבון שכל שביל שמופיע שם הוא גם שביל שכשמובילים את הנפטר, מובילים ברכב או באלונקה וצריך לעבור.

יאיר עוז: הם ציינו שהשביל הרחב מיועד למעבר נכים והם התחייבו במכתב שהם לא הולכים לעשות שום שינוי בשביל הזה.

יאיר עוז: לכן, אותם 92 יחידות, אלה 92 היחידות שהם הצהירו עליהן ורק אותן הם יוכלו למכור.

אמנון כהן: איפה המיקום שלהם, הם מפוזרים?

יאיר עוז: מפוזרים.

יאיר עוז: הרי הקבורה היא לא לפי גוש אלא מפוזרת.

אמנון כהן: איך אני אספור 92?

אמנון כהן: אולי יש פה 300?

יאיר עוז: בוא תראה לי על המפה.

יאיר עוז: אני רוצה לספור 92.

אמנון כהן: איפה הפנויים?

רחמים גלעדי: (מראה על המפה).

אמנון כהן: למה לא מילאת פה?

רחמים גלעדי: אי אפשר להכניס שם.

אמנון כהן: אני חושש שאחרי שאני אאשר אתם תעשו את השורה הזאת.

אמנון כהן: איך אני אדע שפה לא תמלא עוד שורה?

אמנון כהן: אפשר לעשות פה עוד שורה ולעשות כסף טוב.

רחמים גלעדי: אתה רואה שהשטח מאוד מצומצם ואין אפשרות.

יאיר עוז: אדוני היושב ראש, אנחנו מתעסקים פה עם מועצה דתית שהיא גוף ציבורי.

יאיר עוז: הם לא יכולים לעשות משהו - - -

אמנון כהן: כולם ציבוריים.

אמנון כהן: רק היום אישרתי אישור שהוא כלכלי אבל השאר כולם ציבוריים, מלכ"ר, הכול בסדר.

יאיר עוז: החשש שהם באמת יעשו דברים כאלה הוא יכול להיות.

אמנון כהן: אתה יכול לעשות פה 4-5 קברים, כל אחד 25,000 שקלים.

אמנון כהן: אם יש מצוקה זה יכול להגיע גם ל-50,000 שקלים.

יאיר עוז: יש אזורים מבוטנים או עצים.

אמנון כהן: אני רוצה לעשות סיור במקום.

אמנון כהן: למה אתה לא יכול למלא פה עוד שורה?

רחמים גלעדי: אתה צריך מעבר לאנשים.

אמנון כהן: אני ראיתי בתי עלמין – אני אמנם כהן אבל אמרו לי: אמנון, אי-אפשר להיכנס.

יאיר עוז: זה שעשו את הדברים האלה, זה לא אומר שכל מועצה דתית תעשה דבר כזה.

אמנון כהן: אני צריך למנוע מה שאני יכול.

אמנון כהן: למה פה זה לא נכנס?

רחמים גלעדי: זה לא שטח שלנו, זה קרית ים.

תומר רוזנר: מה זאת אומרת?

תומר רוזנר: אין דבר כזה, בית עלמין זה בית עלמין.

רחמים גלעדי: בית עלמין צור שלום מחולק לשלוש קריות: קרית מוצקין, קרית ים, קרית ביאליק.

רחמים גלעדי: כל העסק הזה זה קרית מוצקין.

תומר רוזנר: אין דבר כזה, בית עלמין זה בית עלמין.

אמנון כהן: פה אי-אפשר להוסיף?

רחמים גלעדי: הנה, ביטוח לאומי יושב כאן, הוא לא ייתן לנו.

רחמים גלעדי: אי-אפשר להוסיף.

רחמים גלעדי: בשבילים האלה אנחנו לא יכולים להוסיף שום שורה.

אמנון כהן: אז איך מוסיפים בכל מקום.

יאיר עוז: אנחנו יודעים את התלונה הזאת ולכן אילנה נמצאת פה והיא רוצה לענות ליושב ראש.

אמנון כהן: מה תפקידה של אילנה בכוח?

אילנה מזרחי: אני עוזרת ליועץ המשפטי במשרד לשירותי דת.

אמנון כהן: הם אלה שעושים את הקשיים?

אילנה מזרחי: באמת המשרד מודע לבעיה שאתה מתאר כאן.

אילנה מזרחי: קודם כל, אנחנו עומדים בשיתוף פעולה עם המוסד לביטוח לאומי.

אמנון כהן: הביטוח הלאומי הוא מפקח?

אמנון כהן: אין לו כוח.

אמנון כהן: הוא רק משלם כסף.

אמנון כהן: מי שנפטר, קח כסף.

אילנה מזרחי: ביטוח לאומי עובד עם מפות.

אילנה מזרחי: הוא מעביר דמי קבורה בהתאם למספר הקברים הנותרים.

אמנון כהן: ואם יבוא בית העלמין ויגיד: יש לנו מצוקה, המשפחות רוצות לקבור את יקיריהן, אנחנו מחליטים להצר כביש של ל- ואני עושה עוד שורה.

אמנון כהן: הביטוח ה לאומי בודק ורואה שיש מקום קבורה – קח כסף.

תומר רוזנר: הוא לא הולך לביטוח הלאומי, הוא מוכר את זה פרטי בלי ביטוח לאומי.

אילנה מזרחי: ביטוח לאומי מעביר דמי קבורה לחברה קדישא.

אילנה מזרחי: כאשר חברה קדישא כיסתה את המלאי נכון ליום ההכרזה, אז הביטוח הלאומי לא מעביר יותר דמי קבורה.

אילנה מזרחי: זה פיתרון - - -

אמנון כהן: הוא מוכר לפרטי.

אילנה מזרחי: זה פיתרון חלקי.

אילנה מזרחי: נכון, באותה מידה הם יכולים להגיד: אל תשלמו לנו דמי קבורה ואנחנו נמשיך לגבות בבית עלמין סגור.

אילנה מזרחי: במקרה הספציפי הזה אני חושבת שיש חשיבות רבה לזה שחברה קדישא היא חברה קדישא של המועצה הדתית.

אילנה מזרחי: זאת אומרת, הסמכויות של המשרד כרגולטור הן סמכויות שלפי תקנות ניהול מועצות מאפשרות לשר - - -

אמנון כהן: למה אני צריך לסגור?

אמנון כהן: נשאיר את זה כך עד שיתמלאו 92 קברים ונגמר.

אמנון כהן: למה אני צריך לסגור?

אילנה מזרחי: כי יש הוראה בחוק שמאפשרת סגירה.

אמנון כהן: אני לא רוצה, אני לא חייב.

תומר רוזנר: לא חייבים.

אמנון כהן: למה אני צריך לסגור?

יאיר עוז: נשאל שאלה אחרת:

יאיר עוז: אם זה המקומות שנשארו, איפה קברו בשנים האחרונות בקרית ים, לדעתכם?

תומר רוזנר: בתל רגב.

יאיר עוז: בתל רגב.

יאיר עוז: מאיפה היה כסף לקבור בתל-רגב, הרי המדינה לא נתנה כסף.

תומר רוזנר: נתנה.

יאיר עוז: המדינה לא נתנה כסף.

אמנון כהן: לפיתוח.

יאיר עוז: איך הם קברו?

יאיר עוז: כל שנה המועצה הדתית קרית ים נותנת מכספי הפיתוח שלה.

אמנון כהן: קיבלו 2,000 שקל מהמדינה על כל קבורה.

יאיר עוז: הם לא קיבלו.

יאיר עוז: אף אחד לא קיבל שקל אחד מהדבר הזה.

יאיר עוז: המועצה הדתית קרית ים, בעקבות זה שיש לה קרן פיתוח שמנוהלת בצורה נכונה, קנתה ממועצת בתי העלמין תל-רגב, שילמה עבור קברים.

יאיר עוז: בעצם מהכסף של אותו בית עלמין קרית ים, שאנחנו רוצים לסגור אותו, היא קנתה חלקות כדי לקבור את הנפטרים של קרית ים.

יאיר עוז: בעצם הסגירה היום של בית העלמין קרית ים היא – שוב פעם, הרציונאל של סגירת בתי עלמין הוא שלמועצה הדתית יהיה כסף להמשיך ולנהל את בית העלמין מבחינת פיתוח, מבחינת גינון, מבחינת ניקיון ולהמשיך את הפיתוח של קברים אחרים, מהכסף הזה של המכירות הם יוכלו לעשות את זה.

אמנון כהן: דווקא בוועדה קיבלנו תלונות קשות שלא עושים ניקיון ופיתוח, לא עושים שום דבר.

יאיר עוז: כל בית עלמין נמדד לגופו ונבדק לגופו.

יאיר עוז: דווקא בית העלמין צור שלום מאוד מסודר.

יאיר עוז: אם יש תלונה אנחנו יכולים לטפל בה.

גלעד ארדן: ראש עירית קרית ים לא ביקש לפני כמה חודשים לקחת את הניהול לידי העירייה בגלל שבית העלמין לא מנוהל כפי שצריך?

יאיר עוז: קרית ים?

יאיר עוז: אני חושב שאתה מתבלבל בין קרית ים לקרית מוצקין או קרית ביאליק.

יאיר עוז: גם אם עלה איזה סגן ראש עיר שמחפש לעשות פוליטיקה ולהצהיר הצהרות - - -

אמנון כהן: מותר.

יאיר עוז: זה בסדר, אבל זה לא קשור לדיון הרציני שאנחנו מקיימים פה.

תומר רוזנר: יש לי שאלה למר נבון מהביטוח הלאומי.

תומר רוזנר: ב-2005 מבחינת

תומר רוזנר: כם ראיתם את בית העלמין הזה כסגור.

שמעון נבון: נכון.

תומר רוזנר: בית העלמין הזה, לפי הדיווח שמופיע בבקשה, יש בערך 10,100 מקומות.

תומר רוזנר: זאת אומרת שב-2005 היו לדעתכם 110 מקומות פנויים.

תומר רוזנר: נכון?

שמעון נבון: בערך.

תומר רוזנר: מה קרה ב-6 השנים האחרונות?

תומר רוזנר: לא נמכרו חלקות ב-6 שנים ולא קרה שום דבר ב-6 השנים האחרונות?

שמעון נבון: עד כמה שידוע לנו, כמעט כל הקבורות הועברו לתל רגב מלבד אלה שרכשו אחוזת קבר בחיים ונאלצו לקבור אותם שם.

שמעון נבון: היה מקרה לפני כמה שנים שקרית ים גבתה תשלום יותר גבוה ממה שנקבע בחוקי שירותי הדת היהודיים לגבי בתי עלמין רגילים שהם פתוחים.

שמעון נבון: מאז הופסקה הקבורה והמכירה של המקומות.

אמנון כהן: אתה אומר שאם אני סוגר את בית העלמין, תהיה לו אופציה למכור - - -

שמעון נבון: אותה יתרה של 90 מקומות.

אמנון כהן: המרבה במחיר?

שמעון נבון: זה לא המרבה במחיר.

שמעון נבון: אין חוק שמגביל אותם לגבי גובה התעריף הן בחיים והן לאחר פטירה בבית עלמין סגור.

שמעון נבון: המשרד לשירותי דת מבקש לקבוע שבאותם 90 מקומות ניתן יהיה לגבות תשלום שנקבע על ידי המועצה הדתית בקרית ים בצורה מסודרת, שוויונית לכולם.

שמעון נבון: ניתן לגבות את התשלום בחיים.

שמעון נבון: זאת הנקודה.

שמעון נבון: רק על גביית תשלום של אחוזת קבר בחיים בבית עלמין סגור.

אמנון כהן: בשביל לתחזק את המקום.

אמנון כהן: במקום שהוא ייתן כסף לוקחים את זה מהציבור.

יאיר עוז: במקום שהוא יקבל כסף מהמדינה, המדינה גורמת לו לקחת מהציבור.

שמעון נבון: גביית התשלום בבית עלמין סגור נועדה ברובה לתחזק את בית העלמין עד שהוא ייסתם לגמרי.

אמנון כהן: בכמה תימכר שם חלקה?

יאיר עוז: זה תלוי בהחלטה של המועצה הדתית.

אמנון כהן: לא מפקחים?

אמנון כהן: ייקחו 100,000 שקלים?

יאיר עוז: לא יגיעו ל-100,000 שקלים.

אמנון כהן: למה לא? מה ההגבלה?

יאיר עוז: אין הגבלה, החוק לא הגביל אותם.

אמנון כהן: איך אני אאשר דבר כזה.

אמנון כהן: כמו שמגבילים בברקת רוצים להגביל בכלל, אבל זאת לא הנקודה כרגע.

אמנון כהן: אם רוצים להגביל זאת נקודה אחת.

אמנון כהן: כרגע יש מציאות של בית עלמין שעומד בכללים וצריכים לסגור אותו כדי שיוכלו להמשיך את הפעילות בו.

תומר רוזנר: שאלה למועצה הדתית: כמה קברים נמכרו מ-2006 עד היום?

רחמים גלעדי: מכרנו בערך 60 מקומות.

תומר רוזנר: תסביר לי מר נבון, איך מ-110 פחות 60 יוצא 90?

יאיר עוז: זה כולל תל רגב.

יאיר עוז: למה אתה מתכוון כשאתה אומר 60?

יאיר עוז: אתה מדבר על קרית ים תל רגב, או קרית ים צור שלום?

אמנון כהן: הוא מדבר על צור שלום, אל תבלבל אותו.

שמעון נבון: בצור שלום מכרתם 60 מקומות?

אמנון כהן: כן, יש לו תיעוד, יש לו קבלות.

שמעון נבון: לא ידוע לי.

תומר רוזנר: לך לא ידוע בגלל שהוא לא פנה אליך לבקש את דמי הקבורה.

תומר רוזנר: זה לא מפתיע.

אמנון כהן: כי זה הלך לשוק הפרטי.

שמעון נבון: הוא מדבר על מכירה בחיים?

רחמים גלעדי: לא מכירה בחיים.

שמעון נבון: אלא מה?

רחמים גלעדי: אתה מדבר בחיים?

תומר רוזנר: לא משנה.

תומר רוזנר: מכרתם חלקות פניות.

שמעון נבון: מתוך הפנויים, כמה מכרתם?

רחמים גלעדי: מתוך הפנויים של צור שלום מכרנו 60 מקומות.

תומר רוזנר: אז תסביר לי, מר נבון, איך 110 פחות 60 יוצא 90?

שמעון נבון: אני לא יודע להסביר.

רחמים גלעדי: אני אסביר לך.

רחמים גלעדי: בית עלמין צור שלום, אחרי שהיתה סגירה על-ידי הביטוח הלאומי בשנת 2005.

רחמים גלעדי: היה אזור מסוים שהיה מוזנח והיו לו שתי חומות.

רחמים גלעדי: היתה חומה חיצונית והיתה חומה פנימית.

רחמים גלעדי: היינו צריכים לפרק את כל החומה בגלל התלונות של הציבור.

רחמים גלעדי: הבאנו לשם 25 משאיות כדי לפנות את הזבל.

רחמים גלעדי: כתוצאה מכך נוצרו שם עוד כמה מקומות.

אמנון כהן: עוד כמה גבעות כאלה יש שם?

רחמים גלעדי: ניקינו את הזבל.

אמנון כהן: בצד הצפוני?

אמנון כהן: בצד המערבי?

רחמים גלעדי: לא, אין יותר.

רחמים גלעדי: ניצלנו עד הסוף, אין שום יותר מקומות.

רחמים גלעדי: אתם יכולים לשלוח לשם אדם שיבקר.

רחמים גלעדי: אפילו שביל ברוחב של התחייבנו בפני משרד הדתות שהוא יהיה לנכים.

אמנון כהן: התחייבתם לעת עתה.

רחמים גלעדי: לא לעת עתה, זה לצמיתות.

אמנון כהן: המועצה הדתית הבאה תגיד שיש מצוקה אמיתית.

יאיר עוז: הוא יצטרך להסביר את זה למשרד לשירותי דת.

אמנון כהן: כמה בתי עלמין שקיבלו אישור של סגירה הפרו את הנושא של הסגירה ונקטתם נגדם הליכים?

אמנון כהן: כמה כאלה יש.

אמנון כהן: כמה בתי עלמין התחייבו שיש להם ניצול מקסימאלי ופתאום מצאו שם גבעה.

אמנון כהן: האם נקטתם נגדם הליכים כאשר הם הפרו את הדברים האלה.

אמנון כהן: מוכרים חלקה ב-50,000 – 80,000 שקלים.

אמנון כהן: האדם צריך לקחת משכנתא כ די לממן.

אילנה מזרחי: לא עשיתי סקירה אבל אני יכולה לציין רק מקרה אחד שבו ישבנו בישיבה עם השר לגבי בית עלמין "גאולים" בכפר סבא.

אילנה מזרחי: שם הוגשה בקשה להרחבה אחרי שבית העלמין היה סגור.

אילנה מזרחי: נכון למועד הכרזתו כבית עלמין סגור, לא היה ידוע על הבקשה להרחבה.

אילנה מזרחי: הבקשה הזאת העלתה את השאלה האם לא צריך לבטל את ההכרזה על בית העלמין כסגור?

אילנה מזרחי: זאת אופציה שקיימת.

אמנון כהן: אני רואה שאפשר להרחיב על חשבון של עיר אחרת ויש עדיין משבצות שאפשר למלא.

אמנון כהן: עדיין אפשר להרחיב, למה לא? יש מצוקה אמיתית באזור.

אילנה מזרחי: הנוהל של סגירת בית העלמין אומר שתינתן התייחסות להרחבה.

אילנה מזרחי: אי-אפשר לסגור בית עלמין כשיש אפשרות להרחבה.

אמנון כהן: יש אפשרות?

רחמים גלעדי: אין אפשרות.

אמנון כהן: אני רואה פה הרבה מפות שאפשר להמשיך.

אילנה מזרחי: זה שטחים שאין אפשרות בפועל - - -

אמנון כהן: לא יכולים לקנות?

יאיר עוז: לא יכולים להרחיב אותם כי יש החלטת ממשלה שבתי עלמין מקומיים לא יאפשרו להם להרחיב בזמן שמקימים בתי עלמין אזוריים.

יאיר עוז: מכיוון ש"תל רגב" זה בית העלמין של קרית ים, אף אחד לא ייתן לה ם אפשרות להרחיב את בית העלמין הקיים.

אילנה מזרחי: אנחנו בוחנים מה נכון ליום ההכרזה.

אילנה מזרחי: אם בעוד 10 שנים תהיה איזו אופציה של הרחבה אז שוקלים לבטל את ההכרזה.

תומר רוזנר: כחלק מהעניין של ההכרזה על הסגירה של בית העלמין, מדוע משרד לשירותי דת אינו מתנה את הסגירה בכך שיהיה תעריף שהוא מסכים לו?

תומר רוזנר: הוא משאיר את זה פתוח.

תומר רוזנר: מדוע המשרד לא אומר: אנחנו מוכנים לסגור את בית העלמין בתנאי שהתעריף שאתם תגבו לא יעלה על 20,000 שקלים, על 15,000 שקלים?

אילנה מזרחי: החקיקה מסדירה גבייה בבית עלמין ציבורי, זה בסעיף 14.

תומר רוזנר: לא.

תומר רוזנר: החקיקה אומרת שההסדר שיש בחוק הזה לא יחול.

תומר רוזנר: זה לא אומר שלא יחול הסדר אחר.

אילנה מזרחי: זה ההסדר הראשוני, זה המתווה החקיקתי הקיים.

אילנה מזרחי: המשרד לשירותי דת עושה איזה שינוי בחקיקה בנושא הקבורה.

אילנה מזרחי: שם יש כוונה להסדיר גם את התעריפים בחלקות חריגות וגם את התעריפים בבתי עלמין סגורים.

אילנה מזרחי: נכון להיום זה המצב המשפטי.

אילנה מזרחי: זה משהו שצריך לבחון מבחינה משפטית ולהגיד שהחוק הזה לא יחול.

אילנה מזרחי: זאת אומרת שכוונת המחוקק מלכתחילה היתה שלא להגביל.

אילנה מזרחי: זאת היתה כוונה.

תומר רוזנר: לא.

תומר רוזנר: ממש אי-אפשר ללמוד את הכוונה הזאת ממה שאת אומרת.

תומר רוזנר: אין ספק שיש סמכות לשר להתנות את האישור שלו או את ההסכמה שלו בתנאים.

תומר רוזנר: למשל, מר נבון, בכישרונו הרב, התנה את ההסכמה שלו בכך שיחתמו איתו על הסכם מאוד מפורט.

תומר רוזנר: כמו שאתם מתנים תנאים ואומרים: אנחנו רוצים לעשות בדיקה כזאת או בדיקה אחרת, תחתמו על התחייבויות כאלה ואחרות.

תומר רוזנר: למה יש סמכות לחתום על התחייבות?

תומר רוזנר: מה ההבדל?

תומר רוזנר: מה ההבדל אם ההתחייבות הזאת אומרת שאנחנו לא נחפור בשבילים לעומת התחייבות שלא נגבה יותר מאיקס?

יאיר עוז: למה לדעתך צריך להגביל את הסכום?

תומר רוזנר: כי אנחנו לא רוצים שייווצר מצב, כמו שקורה במקומות אחרים, שגובים סכומים אסטרונומיים.

יאיר עוז: אם לא רוצים שיגבו במקומות אחרים סכומים אסטרונומיים, זה בדיוק מה שאומרת אילנה .

יאיר עוז: רוצים היום להגביל בחקיקה את הסכום הכללי בחלקות חריגות.

תומר רוזנר: עכשיו אנחנו מדברים על בקשה ספציפית.

יאיר עוז: הסעיף שמדבר על סגירת בית עלמין לא מדבר על סכומים.

תומר רוזנר: השר יכול להתנות את ההתניה.

יאיר עוז: מכוח מה?

תומר רוזנר: כמו שהוא מחתים אותם על התחייבות.

תומר רוזנר: השר יכול להגיד: אני לא דן בבקשה שלכם אם אתם לא מגישים לי יחד איתה – הרי התנתם תנאים.

תומר רוזנר: אמרתם: אנחנו רוצים שתחתמו על התחייבות שתחזיקו 25 שנה, אנחנו רוצים שתחתמו שלא תרחיבו את השביל.

תומר רוזנר: על סמך מה התניתם תנאים?

יאיר עוז: המציאות היא שקביעת סכומים נקבעת בחקיקה.

תומר רוזנר: ממש לא.

יאיר עוז: מכירה בחיים זה סכום שנקבע בהתניה או סכום שנקבע בחקיקה?

תומר רוזנר: כרגע הסכום שנקבע לגבי בית עלמין פתוח נקבע בחקיקה.

תומר רוזנר: זה לא אומר שבמקומות אחרים אי-אפשר לקבוע.

יאיר עוז: זה דבר שאפשר לבדוק אותו.

יאיר עוז: כרגע הנקודה היא לא הסכום אלא הסגירה של בית העלמין.

יאיר עוז: זה שצריך להגביל סכומים, זאת נקודה שצריך לבדוק אותה, גם לגבי חלקות חריגות וגם לגבי בתי עלמין סגורים.

אמנון כהן: ביטוח לאומי, מה אתה רוצה להגיד?

אמנון כהן: איך אתה נרדמת בשמירה?

שמעון נבון: לא נרדמתי.

אמנון כהן: פינו גבעה, מכרו שם 50-60 חלקות.

שמעון נבון: מכרו מתוך הפנויים.

שמעון נבון: אני לא יודע איך הם יצרו - - -

אמנון כהן: יצרו חדש, כמו שהם ייצרו בעתיד מהשבילים.

שמעון נבון: אצלי המערכת נעולה מאז הסגירה בשנת 2005.

שמעון נבון: המערכת יודעת לעצור את התשלומים במידה - - -

אמנון כהן: תראה לי על המפה איפה עשיתם פינוי גבעה?

שמעון נבון: הם לא עשו פינוי גבעה, הם בטח הרימו את החומה.

רחמים גלעדי: היו שתי חומות.

אמנון כהן: תראה לי איפה זה.

אמנון כהן: אני רוצה לראות אם יש עוד חומה כזאת.

רחמים גלעדי: (מראה ליו"ר על גבי המפה).

רחמים גלעדי: היתה בפנים עוד חומה אחת.

רחמים גלעדי: בין שתי החומות היה לכלוך ואנחנו פינינו את הכול.

אמנון כהן: כל השורה הזאת היתה חומה כפולה?

רחמים גלעדי: כן.

רחמים גלעדי: כתבנו על המפה את המקומות הפנויים.

אמנון כהן: אבל יש שם עוד חומה.

רחמים גלעדי: הורדנו את כל החומה.

אמנון כהן: אם תוריד את החומה הכפולה יהיו לך עוד 300 קברים.

רחמים גלעדי: לא.

רחמים גלעדי: לא בכל מקום שיש אפשרות.

רחמים גלעדי: ישנם מקומות מבוטנים, ישנם עמודים ואתה לא יכול לעשות את זה.

רחמים גלעדי: נוצרו מספר מקומות קטנים.

אמנון כהן: אני קורא מכתבה "עיריית קריית ים: רוצים טיפול בבית העלמין צור שלום".

יאיר עוז: אני מכיר את הפנייה הזאת ואחרי זה תיקנתי.

יאיר עוז: אני לא מייצג את המועצה הדתית, אני מייצג את המשרד לשירותי דת.

אמנון כהן: אבל צריך לבדוק.

יאיר עוז: עם כל הכבוד לעיריית קרית ים ולכתבה, המציאות בשטח מביקורות של המשרד – הייתי באופן אישי בבית העלמין הזה.

יאיר עוז: בית העלמין הזה מוחזק ומתוחזק בצורה מצוינת.

יאיר עוז: אם מסתמכים על כתבות בעיתון - - -

אמנון כהן: חברי העירייה הם נבחרי ציבור והם טענו שיש שם בלגאן שלם.

אמנון כהן: ראש העיר אמר בישיבת מועצת העיר כי החליט לבחון את הנעשה במקום.

אמנון כהן: לראש העיר יש חובה לבדוק את הנעשה במקום ולדרוש ממשרד הדתות להעביר את הטיפול בבית העלמין והמועצה הדתית לידי העירייה.

יאיר עוז: זה דבר שהוא קיים.

יאיר עוז: הם חושבים שבמועצות הדתיות בכל מה שקשור לקבורה יש כסף.

יאיר עוז: זה טרנד חדש שעיריות רוצות להקים חברות קדישא.

יאיר עוז: אני מזמין אתכם לבית העלמין בקרית ים.

אמנון כהן: "שוב הגיעו תלונות על חלקות קבר הנמכרות לכאורה בבית העלמין במחירים מופקעים בטענות שונות לאי סדרים לכאורה בטיפול בבית העלמין".

יאיר עוז: אם אתם מסתמכים על כתבה בעיתון - - -

תומר רוזנר: לגבי הקברים שנמכרים היום.

תומר רוזנר: מהי החלטת המועצה הדתית, בכמה למכור?

תומר רוזנר: אם אני בא היום ורוצה לקנות חלקה.

תומר רוזנר: כמה אני אשלם?

רחמים גלעדי: 4,700 שקלים.

תומר רוזנר: עכשיו אני רוצה לקבור נפטר.

תומר רוזנר: כמה יגבו ממני?

אמנון כהן: אתה תושב העיר?

תומר רוזנר: אני תושב העיר.

אמנון כהן: על נפטר משלם ביטוח לאומי.

תומר רוזנר: לא, הם לא קוברים שם בחינם.

רחמים גלעדי: בית העלמין פתוח, לא גובים אגורה .

רחמים גלעדי: אנחנו כבר לא מוכרים שם.

רחמים גלעדי: אנחנו לא קוברים שם , רק בבית עלמין "תל-רגב".

אורי מקלב: יש אחד שבן הזוג שלו קבור שם ולפני שנתיים הוא נפטר.

רחמים גלעדי: אין מה לעשות.

אורי מקלב: כמה לוויות עשיתם בשנתיים האחרונות?

רחמים גלעדי: בשנה האחרונה לא עשינו אלא רק לאלה שיש מקומות שמורים בלבד.

תומר רוזנר: לא היתה מכירה בשנתיים האחרונות?

אמנון כהן: חוץ מהגבעה.

רחמים גלעדי: לפני שנה לא היתה שום מכירה.

רחמים גלעדי: לפני זה נמכרו אולי 5-6 מקומות.

אורי מקלב: אותו בן זוג של אחד שנפטר לפני שנתיים יבקש לקנות חלקה לידו.

יאיר עוז: אם יסגרו את בית העלמין אז הוא יוכל.

יאיר עוז: היום הוא לא יכול.

יאיר עוז: בחיים הם יכולים למכור לו.

אורי מקלב: נניח שאתם לא מחויבים לתעריף שנקבע, אבל כמה אתם גובים?

אורי מקלב: כמה שרוצים?

אורי מקלב: בן או בת הזוג רוצים להיקבר לידו ואתם תיקחו כמה שאתם רוצים?

אמנון כהן: תמכור את הדירה שלך.

אורי מקלב: בסך הכול הוא רוצה להיקבר על יד בן הזוג שלו.

אורי מקלב: אדוני היושב ראש, אני מבין שבית העלמין כבר לא פעיל, אין בו הרבה מקומות וממילא גם אין הכנסות.

אורי מקלב: עכשיו צריך לתחזק אותו ולכן אתה צריך מימון.

אורי מקלב: אבל גם אם אתה לא מחויב לתעריף שנקבעה יום כתעריף של בית קברות פעיל, צריך שיהיה הגבלת מחיר או פיקוח על המחיר.

אורי מקלב: אנחנו סוגרים ואז לוקחים כמה שרוצים?

אמנון כהן: לפני שהגעת העלינו את הסוגיה הזאת.

אמנון כהן: אנחנו מדברים על זה והם צריכים למצוא פיתרון יצירתי.

אמנון כהן: בדיון הקודם דיבר מנכ"ל המשרד לשירותי דת, שהם מכינים עכשיו עבודת מטה לגבי תעריפים של בתי עלמין.

אמנון כהן: הם רוצים להקים גם ועדת חריגים.

אמנון כהן: אם יש נפטר שבן הזוג הוא ניצול שואה או עולה חדש או כל סיבה אחרת ורוצים לתת לו הנחה.

אמנון כהן: הם עובדים כרגע על עבודת מטה.

אורי מקלב: במשרד יש אנשים מאוד מוכשרים, זה נכון.

אורי מקלב: אבל, אם היית רוצה להוציא את האמת לאור, היית צריך לפרסם שעומדים לסגור את בית הקברות ומי שעוד רוצה לקנות – אם היינו רוצים לעשות צדק ולפעול בשקיפות מלאה, היינו צריכים לפרסם לפני שסוגרים.

אורי מקלב: לפני שסוגרים בית קברות היה צריך תהליך של פרסום.

אילנה מזרחי: אבל אז אתה מרוקן מתוכן את כל המטרה.

אילנה מזרחי: יום למחרת יגיעו 90 אנשים לקנות את אותם קברי ם.

אורי מקלב: המטרה שלי היא לראות שבן זוג יוכל להיקבר על-יד בן זוגו.

אורי מקלב: אני מבין אתכם אבל אני רוצה לאזן.

אורי מקלב: אני מבין שצריך לתחזק את בית הקברות ואם הוא לא פעיל אז צריך גם איזה סוג הכנסה מסוים.

אורי מקלב: מצד שני, יש אנשים שנקברו שם.

אורי מקלב: אנחנו מדברים על בן זוג שרוצה להיקבר ליד יקירו ואת זה אנחנו לא מאפשרים לו.

יאיר עוז: התעריף שייקבע שם על-ידי המועצה הדתית יהיה אחיד לכולם.

יאיר עוז: לא יהיה אחד כך ואחד אחרת.

יאיר עוז: לגבי השאלה כמה יהיה הסכום?

יאיר עוז: זאת שאלה טובה שאנחנו יכולים לבדוק אותה.

יאיר עוז: אין לנו שום סמכות להחליט.

אורי מקלב: למה?

אורי מקלב: שהמשרד יחליט ואחרי זה נביא את זה לאישור.

אורי מקלב: אנחנו יכולים לעשות הכול.

אורי מקלב: אנחנו יכולים להתלות את האישור של זה.

אורי מקלב: קודם כל המועצה הדתית תחליט את התעריף ואחרי זה אנחנו נאשר.

אילנה מזרחי: אי-אפשר להחליט באופן עקרוני לגבי כל בקשה בנפרד.

אילנה מזרחי: המשמעות היא שאתה מסדיר באופן אחיד כלפי כל בתי העלמין בארץ.

אילנה מזרחי: אתה יכול להחליט לגבי צור שלום שהתעריף יהיה איקס בבית עלמין אחר התעריף יהיה אחר?

תומר רוזנר: בוודאי, כמו שה תעריפים שונים בכל בית עלמין.

אילנה מזרחי: זה בהתאם לאיזה תחשיב.

תומר רוזנר: אז תעשו תחשיב.

אילנה מזרחי: זה דבר שצריך הסדרה וההסדרה הזאת מתבצעת היום בהסדרה כוללת של תיקוני חקיקה בתחום הקבורה.

אמנון כהן: כמה כסף יגבו מהאזרח אחרי שבית העלמין יהיה סגור?

יאיר עוז: זאת החלטה של המועצה הדתית.

אמנון כהן: אני לא יכול להשאיר את זה כך.

אמנון כהן: אני לא יכול לתת יד לעושק ציבורי נוסף.

אורי מקלב: אדוני היושב ראש, אני באמת מחזק את ידך.

אורי מקלב: אתה באמת פועל כנאמן ציבור ביושר ובאומץ.

אמנון כהן: יש גבול.

אורי מקלב: הוא שאל אותי מה שונה עכשיו ממה שהיה .

אורי מקלב: מה לעשות, שבמדינת ישראל לא רק קשה לחיות אלא גם יקר למות.

אורי מקלב: זה מה שקורה .

אורי מקלב: אני מאוד מעריך את המשרד אבל תדעו לכם שבמשמרת שלכם אין אנשים רוצים קבורת שדה כפי שהיה נהוג מדורי דורות, כפי שאבות אבותיהם ובמשך דורות שלמים אנשים רצו ורוצים להיקבר בקבורת שדה.

אורי מקלב: אין היום אפשרות להיקבר בקבורת שדה.

אורי מקלב: לא הייתם בדיון הקודם שהיה בשעה 09:00 על בית הקברות "ברקת".

יאיר עוז: כולנו היינו.

אורי מקלב: נכון, אני לא הייתי, הייתי בדיון אחר.

אורי מקלב: אתם רואים איך שהיום פועלים ומה המחירים שאנשים אמורים לשלם היום.

אורי מקלב: תעריף של 25,000 שקלים.

אילנה מזרחי: אבל יש אלטרנטיבה .

אורי מקלב: עד הרגע הזה אני לא יכול להבין איך זה שבן זוג רוצה לקנות קבר ליד בן הזוג שלו איתו חי 50 שנה, זה צריך לעלות לו כסף כשמדינה קוברת.

אורי מקלב: אדם בן 65 שנפטר בן הזוג שלו יכולים לקנות קבר בחינם לידם.

אורי מקלב: למה צריך לשלם על ז ה?

אורי מקלב: אני יכול להבין לגבי אדם שנפטר צעיר ויש לו עוד הרבה שנים.

אורי מקלב: אדם בן 70 שנה שנקבר, אנחנו יודעים שגם ה תאריך של בן הזוג שלו מתקרב.

אורי מקלב: אם הוא רוצה להיקבר לידו זה כבר נקרא "קניה בחיים".

אורי מקלב: איפה נשמע דבר כזה?

אורי מקלב: תן לו את הזכות הזאת להיקבר על ידו ולקבל את זה.

אורי מקלב: אם הוא ימות בעוד חצי שנה או בעוד שנה הוא יקבל קבר בחינם.

יאיר עוז: אדוני, אנחנו מסכימים איתך בכל מילה.

יאיר עוז: זה דבר שהשר לשירותי דת חוזר עליו כל הזמן.

יאיר עוז: מדינת ישראל זרקה מאחורי גבה את כל האחריות לקבורת נפטרים.

יאיר עוז: מי שהיום מממן את קבורת הנפטרים במדינת ישראל זה האזרחים ורק האזרחים.

יאיר עוז: לכן המקור היחיד של חברות קדישא זה גבייה מהאזרח.

יאיר עוז: אם מדינת ישראל תשלם על הקבורה יהיה מה שאתה אומר.

יאיר עוז: לבוא למשרד בטענות?

אורי מקלב: אתה צודק.

אורי מקלב: האוצר פועל בדרכו.

אורי מקלב: אין לי דבר נגד חברות קדישא, הן לא מחזיקות את עצמן.

יאיר עוז: אין עתודות קרקע.

אורי מקלב: האוצר עשה הון מ"ברקת".

אורי מקלב: לקחו כסף מהחציבות.

אורי מקלב: במקום לשקם את החציבות עשו מזה בית קברות.

אורי מקלב: זה הרבה יותר זול והם מבקשים מאנשים כסף.

יאיר עוז: המציאות היא שאם בית העלמין לא יוכרז כסגור, בעצם החשש שלכם מזה שבני זוג לא יוכלו להיקבר עדיין יהיה קיים.

יאיר עוז: היום לא קוברים שם כי זה עדיין תלוי ועומד.

יאיר עוז: כל מי שנפטר צריך ללכת לתל-רגב.

יאיר עוז: זאת המציאות.

אמנון כהן: בגלל שיש לנו חששות שיכולים להיות שם כל מיני דברים, אתם תבדקו.

אמנון כהן: בדיון הקודם מנכ"ל המשרד שלכם אמר שהוא כרגע עובד על נהלים לגבי ועדת חריגים ולגבי כל הנושא של התעריפים.

אמנון כהן: בכל מקרה, זה צריך לעבור לאישור של הוועדה שלנו.

אמנון כהן: לגבי המקום הזה, שאנחנו מתלבטים אם לסגור או לא, אנחנו חייבים שהמועצה הדתית תתכנס ותגיד שבמידה והמקום יוכרז כבית עלמין סגור, ה תעריפים יהיו כדלהלן.

אמנון כהן: אני רוצה לקבל את התעריפים.

אמנון כהן: אני לא יכול להשאיר את זה פתוח ושיהיה עושק של הציבור באצטלה שצריך לתחזק את המקום ופתאום המחירים יגיעו לשחקים.

אמנון כהן: במידה ואנחנו מאשרים, אני רוצה לדעת איזה סכום ייגבה מאותו אזרח שירצה לרכוש בחייו, לבן זוגו או ב כל דרך אחרת.

אמנון כהן: אני רוצה להעביר את זה אבל אני לא רוצה שהמחירים לא יהיו - - -

יאיר עוז: בשביל למנוע עוד דיון, אפשר לקבל את זה מהם היום?

אמנון כהן: המועצה הדתית תתכנס היום?

יאיר עוז: למועצה הדתית שם יש ממונה ויש שם שני בעלי סמכות.

אמנון כהן: ידידי המוכשר והיעיל שעובד במשך 3 שנים.

אמנון כהן: אני לא רוצה להתנות, אם תבוא עם זה היום, נעשה עוד דיון.

אמנון כהן: ב-2005 עברו 7 שנים.

אמנון כהן: עוד יומיים, תאמין לי - - -

אורי מקלב: כפי שאמר היו"ר עליך, גם הוא חרוץ.

אורי מקלב: כמה ימים אחרי שתבקש הוא יעשה דיון.

אמנון כהן: תראה לי שציבורית נוכל לעמוד בזה ושהמחירים לא ירקיעו שחקים ואפשר יהיה להיקבר בכבוד.

אמנון כהן: אני חושב שמן הראוי שגם הם יעשו את הדיון שלהם.

אמנון כהן: תעשו עבודת מטה.

אמנון כהן: תגיד לי אם אין שם עוד איזו חומה.

אמנון כהן: לוועדה אין זמן לעשות סיור.

יאיר עוז: אני רק חושש שהמועצה הדתית במקרה הזה לא תטען לחוסר מדתיות בהבדל בינה לבין סגירה של בתי עלמין אחרים.

יאיר עוז: אני מקווה שנצליח לפתור את הבעיה.

אמנון כהן: אני סומך על השפעתך על מועצות דתיות ועל הכושר המקצועי שלך.

תומר רוזנר: תחילו עליהם את אותו דין.

אילנה מזרחי: אנחנו נמצאים בבעיה - - -

אמנון כהן: אז לבקשה הבאה תדעו מראש, קודם כל שהמועצה תתכנס ותגיד שלכשבית העלמין יהיה סגור - - -

אילנה מזרחי: אין לך איזה אמדן לגבי אמות המידה שלפיהן מחליטה הוועדה אם לאשר סכום מסוים או לא לאשר סכום מסוים.

אילנה מזרחי: היינו מצפים, לכל הפחות, לקבל איזו מסגרת כללית שבהתאם אליה נוכל להנחות את חברות קדישא מה להגיש לוועדה.

תומר רוזנר: אתם תגידו להם.

תומר רוזנר: אנחנו צריכים להגיד?

אילנה מזרחי: אתם מבקשים היום לקבל סכום.

אילנה מזרחי: אני אגיד לחברה קדישא מסוימת להגיש סכום ואז יהיה פינג-פונג.

אילנה מזרחי: היא תגיד סכום ואתם תגידו לא.

אמנון כהן: שיהיה מדתי.

תומר רוזנר: המשרד הוא משרד מקצועי.

תומר רוזנר: המשרד יודע לקבוע את אמות המידה.

תומר רוזנר: אנחנו סומכים על המשרד שיקבע את אמות המידה.

אמנון כהן: אתם תנחו.

אמנון כהן: יאיר, אתה יודע לעשות את העבודה מצוין.

אורי מקלב: לשנה זה כך וכך.

אורי מקלב: כפול 25 שנה, נשארו 90 מקומות ולחלק.

יאיר עוז: אם כך, חלקת קבר תהיה 80,000 שקלים.

אמנון כהן: אז לא נאשר.

יאיר עוז: הוא יוכיח לך עלויות, מה תעשה?

אמנון כהן: אתה תיתן לו חלק.

יאיר עוז: מאיפה אני אביא לו?

אמנון כהן: לא יודע.

אורי מקלב: אדוני היושב ראש, אני שואל אותו: נניח שלא נחליט עכשיו ובעוד שבועיים אתה תשב אחרי הה חלטה שלנו.

אורי מקלב: מה תחליט?

אמנון כהן: הוא לא יחליט כלום.

אמנון כהן: מה שהוא רוצה הוא יעשה.

אורי מקלב: אם הוא טוען ש-80,000 שקלים זה הרבה כסף, אז תביא את זה לפה.

אורי מקלב: מה תחליט אחרי זה?

אורי מקלב: אם זאת עלות אז גם אחרי זה תחליט שזה 80,000 שקלים.

יאיר עוז: הם ייקחו בעלויות מעבר למה שלוקחים בחשבון היום.

אמנון כהן: רק שייקחו בחשבון שאנחנו יכולים לא לאשר.

יאיר עוז: עניין של חוסר מדתיות ודברים כאלה, אני מקווה שלא נגיע אליהם.

יאיר עוז: לא זאת הנקודה.

אמנון כהן: תנחה אותם.

אמנון כהן: אנחנו מאוד רגישים פה לציבור אז קח את זה בחשבון.

אורי מקלב: יש לי הצעת ייעול.

אורי מקלב: לאחרונה הייתי בהר המנוחות בכמה חלקות.

אורי מקלב: עשו שם משהו יצירתי.

אורי מקלב: הם יצרו להם חלקות חדשות, חצאי חלקות, רבעי חלקות.

אורי מקלב: עקרו עצים, שבילים וכדומה.

אורי מקלב: הם הוסיפו לעצמם מקומות.

יאיר עוז: מי אמר שאסור לעשות את זה?

אורי מקלב: אני אומר הפוך.

אורי מקלב: אתם יכולים ליצור עוד מקומות ואני מעודד את זה.

אורי מקלב: לפני שסוגרים בית קברות תדעו לכם שאפשר ליצור עוד מקומות תוספת קבורה.

אמנון כהן: אני כבר מסמן על המפה את המקומות ותראה שבעוד 3 שנים זה יבוצע.

משה דגן: בהזדמנות זאת אני רוצה להעלות את הנושא של בני אסא.

משה דגן: הוא היה מנכ"ל חברה קדישא בחיפה.

משה דגן: הוא העלה פה נקודה חשובה שהעלה פה יאיר.

משה דגן: בעצם המדינה והטילה על חברות קדישא משימה גדולה של מדיניות של צפיפות ואמרו: אמרו אתם לא קובעים שדה לקבורה רוויה.

משה דגן: היום העלות של כוך ב"תל-רגב" שהם צריכים לממן, מגיעה ל-5,000 שקלים כאשר פעם עלות שדה היתה כ-1,000 שקלים.

משה דגן: היום זה נופל על חברות קדישא ועל המועצות הדתיות.

משה דגן: החברה קדישא היחידה שקיבלה תמיכה השנה זה חברת קדישא תל-אביב.

משה דגן: שום חברה קדישא אחרת לא מקבלת שקל אחד מהמדינה חוץ מדמי הקבורה.

משה דגן: מאז שהשר מרגי נכנס לתפקיד הוא באמת פועל.

משה דגן: לא נוח לנו הסיפור הזה שבחלקות חריגות בבתי עלמין סגורים יש תעריף בלי תקרה.

משה דגן: זה לא נוח, לא מבחינת יראת שמים, לא מבחינת צרכנות ואנחנו פועלים בנושא יחד עם ביטוח לאומי.

משה דגן: דבר נוסף.

משה דגן: בשנתיים האחרונות יש סנכרון גדול בין ביטוח לאומי לבינינו בכל התחומים.

משה דגן: זה מעלה את הרגולציה על חברה קדישא.

משה דגן: היתה לנו ישיבה עם סמנכ"ל לביטוח לאומי לפני שבועיים בנושאי בתי העלמין הסגורים.

משה דגן: הוחלט להקים צוות ולראות איך לאכוף ש-1% לא נהיה פתאום 10%.

משה דגן: לכן, יש את המפות של ביטוח לאומי ושלנו ובעזרת השם אנחנו נגביר את הרגולציה שאכן האחוז הזה יישאר אותו אחוז.

משה דגן: אם היה שביל ועצים פתאום אין את זה.

משה דגן: אנחנו מודעים לזה ומגבירים את הרגולציה בנושא הזה.

אמנון כהן: אם לא תהיה אכיפה ולא תהיה ביקורת ותבואו לבקר ולראות לא יקרה כלום.

משה דגן: אנחנו פועלים כרגע לצאת במכרז כי באגף הקבורה במשרד לשירותי הדת זה 3 אנשים ואחד בדרך לפנסיה.

משה דגן: אם רוצים לעשות אכיפה ל-1,200 בתי עלמין ו-600 גופי קבורה, עם כל הכבוד - - -

אמנון כהן: ראיתי את השר ארדן.

אמנון כהן: הוא הביא 80 פקחים לנושא ה ירוק.

אמנון כהן: השר שלכם מאוד מוכשר.

משה דגן: אמנון, אני אומר את זה כבר שנתיים.

אמנון כהן: לא צריך להגיד, צריך לעשות.

אמנון כהן: להביא הצעת מחליטים בממשלה, על פי עבודת מטה שאתם עושים.

אמנון כהן: אני חושב שה סכום שמשלם ביטוח לאומי פר קבורה הוא לא ריאלי להיום.

אמנון כהן: זה כספי הציבור ולא של ביטוח לאומי.

אמנון כהן: זה "עולם חסד ייבנה".

אמנון כהן: אנחנו משלמים לאלה שחלשים וזקוקים לטיפול.

אמנון כהן: לכן אני אומר שתעשו עבודת מטה.

אמנון כהן: מי קבע שזה צריך להיות 6,000 שקלים?

אמנון כהן: תעשו עבודת מטה, עבודה כלכלית: כמה עולה לתחזק את המקום.

אמנון כהן: אם צריך 12,000 שקלים אז ישלמו 12,000 שקלים.

אמנון כהן: מה קרה, זה כספי ציבור?

אמנון כהן: אבל זאת עבודה שצריך לעשות.

אמנון כהן: פקחים צריכים לבדוק את הדברים.

אמנון כהן: אתם צריכים 18 פקחים.

אמנון כהן: יש הצעת מחליטים, זה לא פחות חשוב מדבר אחד.

תומר רוזנר: האוצר רוצה את זה.

אמנון כהן: האוצר רוצה, כולם רוצים את זה.

אמנון כהן: ראיתי חלקות בלוד שבאותו קבר קברו עוד אנשים.

אמנון כהן: אדם רצה לקבור את יקירו וקברו מישהו אחר.

אמנון כהן: קרו דברים כאלה.

אמנון כהן: אתה לא מכיר?

יאיר עוז: כל תלונה שהבאת בפניי טיפלנו בה.

יאיר עוז: אתה מכיר את זה?

יאיר עוז: משפחות הגיעו אלי הביתה כי אני גר באזור.

יאיר עוז: לכן, אם אין פיקוח - - -

אורי מקלב: קבר על קבר?

אמנון כהן: כן.

יאיר עוז: היתה ועדת חקירה שהמשרד הקים ועשו מה שצריך לעשות.

יאיר עוז: התלונה היתה שמדובר בחלקת תינוקות מלפני 40 שנה.

יאיר עוז: באו והכשירו אותה וקברו אנשים אחרים.

יאיר עוז: התלונה הזאת התבררה.

יאיר עוז: יש ממצאים של דוח ועדת חקירה.

קריאה: בא לא נשכח שיש 40,000 נפטרים בשנה.

קריאה: מי שלא עושה לא טועה ולכן הגבנו בחומרה על הטעות הזאת וחייבנו אותם לסמן במפה אם זה שמור ולסמן את השטח בשלט.

אמנון כהן: לכן אני אומר שאתם צריכים יותר פקחים.

אמנון כהן: השר המוכשר יביא הצעת מחליטים ואנחנו נעזור לו.

אמנון כהן: אנחנו נעזור כי צריך להסדיר את הנושא הזה.

אמנון כהן: למה להגנת הסביבה מגיע 40 פקחים ופה לא מגיע 3-4 פקחים?

אמנון כהן: מה קרה?

יאיר עוז: כי נושא הקבורה לא מעניין את המדינה.

אמנון כהן: לא נכון, זה השר.

אמנון כהן: לשר יש כישורים, הוא אמון על הקבורה והוא יכול לעשות את העבודה.

אמנון כהן: אני עוזר ומה שצריך אנחנו נעזור.

אמנון כהן: אנחנו מחזירים את הנושא חזרה אליכם.

אמנון כהן: תעשו עבודת מטה, תביאו תעריפים.

אמנון כהן: עוד פעם, יותר מסכום מסוים – 90% יבוא מביטוח לאומי, 10% מהאזרח.

אמנון כהן: אין בעיה, שיגידו 100,000 שקלים.

אמנון כהן: 10,000 שקלים ישלם האזרח ו-90,000 ישלם ביטוח לאומי.

אורי מקלב: האם כשאדם קונה קבר בחיים, ביטוח לאומי משתתף בחלק היחסי שהיה נותן לו במידה והוא היה נקבר במקום אחר?

יאיר עוז: לא.

אורי מקלב: אדוני היושב ראש, אם אתה מנחה את הביטוח הלאומי לעשות עבודת מטה - - -

אמנון כהן: לא ביטוח לאומי.

אמנון כהן: משרד הדתות יעשה ויגיד להם מה התעריף.

אמנון כהן: תשבו גם עם האוצר.

יאיר עוז: אתה מדבר על דמי הקבורה או על המכירה של בתי עלמין סגורים.

אמנון כהן: אדם שנפטר ועלות קבורתו היא איקס סכום.

אמנון כהן: הסכום הזה הוא לא ריאלי להיום.

יאיר עוז: יש כבר דוחות משני הצדדים רק אף אחד לא מקבל החלטה .

יאיר עוז: ביטוח לאומי לא מוכן לקבל החלטה.

יאיר עוז: ביטוח לאומי רוצה להפחית ב-30% ויש דוח של משרד רואה חשבון של חברת "זיו-האפט" שהוזמן על ידי פורום חברות קדישא שצריך להגדיל את דמי הקבורה.

אמנון כהן: נצטרך לעשות ישיבה בנושא הזה.

אמנון כהן: הישיבה נעולה.